[ca] L'objectiu d'aquest article és analitzar com s'utilitzen les tecnologies per facilitar el tràfic d'éssers humans, i quines noves amenaces planteja aquest abús per a la seguretat humana a la Unió Europea (UE). L'ús de la seguretat humana com a eina heurística en l'estudi del cas permet identificar les amenaces que l'ús de tecnologies en el tràfic d'éssers humans suposa per al benestar, els drets i les necessitats de les persones. L'estudi exposa com les tecnologies transformen el tràfic d'éssers humans a través del seu ús en els processos de reclutament, control, publicitat i explotació de les víctimes i en les transaccions de beneficis il·legals. Aquesta transformació tecnològica provoca la facilitació del reclutament i el control de les víctimes, l'expansió del mercat i dels beneficis, i la reducció del risc de detecció per part de les forces policials. Aquests tres grans impactes representen una sèrie d'amenaces per als tres pilars de la seguretat humana: "llibertat per viure sense pors" (freedom from fear), "llibertat per viure sense mancances" (freedom from want), I "llibertat per viure amb dignitat" (freedom from indignity) . Per a completar la recerca, l'article descriu breument que la transformació digital i la delinqüència en línia són prioritats per a la UE, que adopta polítiques des d'un enfocament pròxim a la seguretat humana. L'estudi conclou que el concepte de seguretat humana és molt rellevant per a l'estudi del cas, ja que pot ampliar-se per a incloure les amenaces que l'ús de tecnologies en el tràfic d'éssers humans suposa per al benestar de les persones. Finalment, el document presenta una llista de recomanacions per a les agències policials i judicials dels estats membre de la UE per a adoptar un marc de política de seguretat humana per a combatre l'ús de tecnologies en el tràfic d'éssers humans.

[en] This article aims is to study how technologies are used to facilitate the crime of human trafficking, and what new threats this misuse poses for human security in the European Union (EU). Using human security as heuristic tool in the case study permits identifying the threats that the use of technologies in human trafficking poses to the well-being, rights and needs of people. The study discusses how technologies transform human trafficking by being used in the processes of recruitment, control, advertisement and exploitation of victims and in the movement of illicit proceeds. This technological transformation causes the facilitation of recruitment and control of victims, the expansion of the market and profits, and the reduction of the risk of detection by police forces. These three major impacts pose a series of threats to the three pillars of human security: freedom from fear, from want, and from indignity. To complete the research, the document briefly outlines that digital transformation and online crime are priorities for the EU, which adopts policies from an approach close to human security. The study concludes that the human security concept is very relevant to the case study as it can be broadened to include the threats that the use of technologies in human trafficking pose for the wellbeing of people. Finally, the paper presents a list of recommendations for law enforcement agencies of EU MS to adopt a human security policy framework to combat the use of technologies in human trafficking.